text: Дни на отворени врати в ПГГСД "Николай Хайтов" - www.budnavarna.com - Новини
  Начало Общност Дни на отворени врати в ПГГСД "Николай Хайтов"
  На 22 и 23 юни 2021г. от 9:00 до 17:00 часа ПГГСД "Николай Хайтов" гр. Варна организира дни на отворени врати. Бъдещи гимназисти, родители и представители на широката общественост на града, ще могат да се насладят на материалната база, доближаваща се до стара автентична къща – музей. Посетителите на организираните дни ще могат да посетят сформирани в гимназията работилници и ателиета.
  В работилница Мебелно производство – ще се запознаят със света на мебелите, ще имат възможност да си изработят свещник, поставка за чаша и за телефон, както и да се разходят из работилниците в гимназията.
  В ателие "Интериорният дизайн в нашия живот" ще бъдат представени и изработени макети на мебели, пейка и диван. Ще оцветяват проект с цветни моливи.
  В ателие "Цветни аранжировки" – ще бъде направена демонстрация на живородни растения и ще се запознаят отблизо с характеристиките на специалност "Парково строителство и озеленяване"
  В работилница "Природата – дар за човека" – ще бъдат изработени резници, ще се подготвят хербарии, ще се демонстрират горски видове и препарирани животни. Ще се разкрият тайни от ловния и риболовния свят.